Helen Hayes
Helen Hayes MacArthur (10. oktobar 1900 – 17. mart 1993) bila je američka glumica čija je karijera trajala 82 godine. Na kraju je dobila nadimak "Prva dama američkog teatra" i bila je druga osoba i prva žena koja je osvojila Emmy, Grammy, Oscar i Tony (EGOT). Bila je i prva osoba koja je osvojila trostruku glumačku krunu. Dobila je Predsjedničku medalju slobode, najveću američku civilnu čast, od predsjednika Ronalda Reagana 1986. Godine 1988. odlikovana je Državnom medaljom za umjetnost. Godišnja nagrada Helen Hayes, koje od 1984. priznaju izvrsnost u profesionalnom pozorištu u širem Washingtonu, D.C, je nazvana po njoj. Godine 1955. nekadašnji teatar Fulton u 46. ulici u pozorišnoj četvrti New Yorka preimenovan je u "Helen Hayes Theatre". Kada je taj prostor srušen 1982, obližnje Malo pozorište preimenovano je u njenu čast. Helen Hayes se smatra jednom od najvećih vodećih dama pozorišta 20. stoljeća.